hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu en hu en hu en hu en sl en hu hu hu hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Győzelem hazai pályán – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
A mérkőzést a Paár, Ujvári, Sokoray, Ásványi, Sövegjártó, Szabó sorral kezdte csapatunk, a kapuban Alekszával. Első találatunkat Ujvári szerezte, majd egyből érkezett a vendégek válasza Harsányitól (3. perc 1-1). Hosszú, lassú lefolyású támadások jellemezték mindkét csapat játékát, azonban több hiba volt a mi oldalunkon. 4-7-re húzott el ellenfelünk a 11. percre, ekkor Kovácsovics László időt is kért, hiszen zsinórban három gólt is szerzett ellenfelünk. Az időkérést követően Sokoray talált ellenfelünk kapujába, ami után Ásványi kettőperces kiállítása alatt is sikerült tartanunk a különbséget (15. perc 5-9). Győri-Dani beállásával kicsit felgyorsult a játékunk, és a védelem is keményebb lett, zsinórban háromszor is eredményesek voltunk; Sokoray, Győri-Dani és Paár találtak ellenfelünk kapujába (17. perc 8-9). Csatlakozott a góllövőkhöz Szabó és Goór is, így az utolsó tíz percbe 10-11-es állással mentek a csapatok. Érkezett is a vendégek időkérése a 23. percben, melyet követően maradt az egy gólos különbség. Egészen a 27. percig voltunk hátrányban, ekkor azonban Nagy találatával 13-13-at mutatott az eredményjelző. Aleksza egészpályás találatával a 29. percben a mérkőzés során először átvettük a vezetést, melyet Lukács találatával meg is tartottunk, így a félidei eredmény: 16-15.
A második játékrészre a Lukács, Sokoray, Ásványi, Győri-Dani, Nagy sort küldte pályára Kovácsovics László, a kapuban Alekszával. Az első találatunkat Sokoray szerezte egy labdaszerzést követően, majd Ásványi is kapuba talált, így stabilizáltuk két gólos előnyünket (34. perc 18-16). Negyedik találatát könyveltük Ujvári neve mellé, miután értékesítette hétméteresét (35. perc 19-17). A kapuban Aleksza védéseinek is köszönhető volt stabil előnyünk, ekkor már 33%-kal védte ellenfelünk lövéseit. A 40. percben második kettőperces kiállítását is megkapta Ásványi, így hátrányba kerültünk a mérkőzés során másodszor. Lukács találatát követően Goór is a kispadra kényszerült kettő percre, azonban az emberhátrányunk ellenére Ujvári ismét gólt szerzett (47. perc 24-21). A vendégek is begyűjtöttek egy kiállítást a 48. percben, így  könnyen növeltük előnyünket a következő percekben. A mérkőzés utolsó tíz percébe már egy megnyugtató hat gólos előnnyel érkeztünk meg, Aleksza rendkívüli teljesítményének és pontos befejezéseinknek köszönhetően. A frissen pályára lépő Lang is góllal mutatkozott be az 54. percben, majd az utolsó percekre kapuba álló Décsi is védéseket mutatott be (59. perc 32-26). Az I-re a pontot Mátés tette fel, így a végeredmény: 33-28.
Kovácsovics László: „A mai nap csak a két pont megszerzéséhez tudok gratulálni a csapatnak. Nem ilyen szívet érdemelnek a kilátogató szurkolóink, akiknek ezúton is köszönjük a biztatást.”
AGROFEED ETO-UNI Győr – Komárom VSE   33 – 28   /16-15/
Agrofeed ETO-UNI Győr: Décsi (2 védés 33%), ALEKSZA (12 védés 33%),LANG 2, SOKORAY 3, Molnár, GYŐRI-DANI 1, Goór 1, Szabó 1, Ásványi 2, Lukács 4, Nagy 1, Sövegjártó 3, Mátés 3, Paár 1, Németh 1, UJVÁRI 9
Turi Edina által|2022-03-04T20:49:49+00:002022.03.04.|NB/I B.|0 hozzászólás
Oszd meg, válassz platformot!
About the Author: Turi Edina
Beharangozó: Optimum Solar-Békési FKC – AGROFEED ETO-UNI Győr
Beharangozó: Optimum Solar-Békési FKC – AGROFEED ETO-UNI Győr
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT